ক্রিকেট ছেড়ে সিনেমায় অভিনয়! ধোনির নয়া অবতারে অবাক ভক্তরা

ওয়েব ডেস্ক: ভারতীয় ক্রিকেট দলের সর্বকালের সেরা অধিনায়কদের মধ্যে অন্যতম হলেন মহেন্দ্র সিং ধোনি (Mahendra Singh Dhoni)। দেশকে বিশ্বকাপ জেতানো থেকে বিভিন্ন দেশের মাটিতে দলের জয়ধ্বনি তোলা- সবকিছুতেই সেরা ক্যাপ্টেন কুল। ইতিমধ্যে তাঁর জীবনকাহিনি নিয়ে সিনেমাও (Movie) হয়েছে। সেই ছবিতে ধোনির চরিত্রে দেখা গিয়েছিল সুশান্ত সিং রাজপুতকে। তখন অবশ্য আন্তর্জাতিক ক্রিকেট থেকে অবসর নেননি তিনি। কিন্তু ক্রিকেট থেকে অবসরের পর কি এবার অভিনয় জগতে ‘এন্ট্রি’ নিচ্ছেন ধোনি? সম্প্রতি এই জল্পনা তৈরি হয়েছে তাঁর একটি ছবিকে ঘিরে।

ক্রিকেট ব্যাট নয়, হাতে এবার বন্দুক! বলিউড তারকা আর মাধবনের (R Madhavan) সঙ্গে এক অ্যাকশন থ্রিলারের টিজারে ভারতীয় দলের প্রাক্তন অধিনায়ককে দেখা গিয়েছে একেবারে নতুন ভূমিকায় (MS Dhoni New Look)। রবিবার মাধবান তাঁর সোশ্যাল মিডিয়ায় ‘দ্য চেজ’ সিনেমার টিজার ভিডিও পোস্ট করেন। সেই টিজারে ধোনি ও মাধবান দু’জনকেই দেখা যাচ্ছে কালো ট্যাকটিক্যাল গিয়ারে, বুলেটপ্রুফ জ্যাকেট ও গগলস পরা লুকে। ঠিক যেন দুজন কোনও অভিযানে নামতে চলেছেন।

আরও পড়ুন: ভেনিসে সেরা পরিচালকের খেতাব জয় পুরুলিয়ার অন্নপূর্ণার!

কিপিং গ্লাভস বা ব্যাট হাতে ধোনিকে দেখে অভ্যস্ত ভক্তরা তাঁর এই অ্যাকশন লুক দেখে হতবাক। ছুটির দিন এই ছবি নিয়ে তোলপাড় নেট দুনিয়ায়। অনেকে এটিকে বড় পর্দায় ধোনির অভিষেক বলেও মন্তব্য করছেন। তবে মাধবনের পোস্ট করা ভিডিও কোনও সিনেমার নাকি কোনও সিরিজের নাকি এর নেপথ্যে অন্য কোনও বিশেষ প্রকল্প রয়েছে, সে বিষয়ে কোনও নিশ্চিত তথ্য এখনও জানা যায়নি। তাই অভিনেতার সঙ্গে ক্রিকেটারের এই ছবি রহস্যকে আরও বাড়িয়েছে।

View this post on Instagram

A post shared by R. Madhavan (@actormaddy)

ধোনির ক্রিকেট জীবনের কথা বলতে গেলে তিনি ভারতের অন্যতম সফল অধিনায়ক। ২০০৭ সালের টি-২০ বিশ্বকাপ, ২০১১ সালের ওডিআই বিশ্বকাপ এবং ২০১৩ সালের চ্যাম্পিয়ন্স ট্রফি — তাঁর নেতৃত্বে তিনটি বড় আইসিসি ট্রফিই জিতেছে ভারত। এ বছরের জুনে তিনি আইসিসি ‘হল অফ ফেম’-এ অন্তর্ভুক্ত হন।

দেখুন আরও খবর:

The post ক্রিকেট ছেড়ে সিনেমায় অভিনয়! ধোনির নয়া অবতারে অবাক ভক্তরা first appeared on KolkataTV.

The post ক্রিকেট ছেড়ে সিনেমায় অভিনয়! ধোনির নয়া অবতারে অবাক ভক্তরা appeared first on KolkataTV.